Magister Philippus curie Senonensis officialis omnibus presentes litteras inspecturis in Domino salutem. Noverint universi quod Johannes de Corlone in presentia nostra constitutus, de assensu et voluntate Agnetis uxoris sue, quitavit penitus in elemosinam perpetuam monachis de Valle lucenti duos sextarios frumenti de decem sextariis quos dicti monachi annuatim reddebant eidem Johanni in grangia sua de Cervins. Quod autem a partibus audivimus, sub sigillo curie Senonensis testificamur. Actum anno Gracie M° CC° XII° mense novembri.